গুৱাহাটী উচ্চ ন্যায়ালয়ে সোমবাৰে কয় যে ভোটাৰ পৰিচয় পত্ৰ এগৰাকী ব্যক্তিৰ নাগৰিকত্ব প্ৰমান কৰাৰ চূড়ান্ত নথি হ'ব নোৱাৰে।
আদালতে লগতে সদৰী কৰে যে মাটিৰ খাজনাৰ ৰছিদ, পান কাৰ্ড আৰু বেংকৰ নথি নাগৰিকত্ব প্ৰমানৰ ক্ষেত্ৰত ব্যৱহাৰ হ'ব নোৱাৰে।
ন্যায়াধীশ মনোজিৎ ভূঞা আৰু ন্যায়াধীশ পাৰ্থিৱজ্যোতি শইকীয়াৰ এখন খণ্ড বিচাৰপীঠে পূৰ্বে মহম্মদ বাবুল ইছলাম বনাম অসম চৰকাৰ (৩৫৪৭নং) গোচৰৰ ৰায়টোকে দোহাৰে।
আদালতে ৰায় প্ৰদান কৰে যে 'ভোটাৰ ফটো পৰিচয় পত্ৰ নাগৰিকত্বৰ এক প্ৰমান নহয়'।
আদলতখনে অসম চুক্তিৰ আধাৰত কোন বিদেশী সেই প্ৰসংগতে এই ৰায় প্ৰদান কৰে।
উল্লেখ্য যে বিভিন্ন সময়ত ভাৰতীয় নাগৰিকত্ব প্ৰমান হিচাপে ভোটাৰ কাৰ্ড, পান কাৰ্ড আদিক ব্যৱহাৰ কৰাৰ সপক্ষে-বিপক্ষে বিভিন্ন পক্ষই মত পোষণ কৰি আহিছে।
আদালতে এই দিশত এতিয়া স্পষ্ট কৰি দিলে যে ভোটাৰ কাৰ্ড বা পান কাৰ্ড নাগৰিকত্ব প্ৰমানৰ প্ৰসংগত এক গুৰুত্বহীন নথি।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
